recursal/SuperWikiNEXT-32B huggingface dataset:
"**סטלות**" הוא שיר של הראפר הישראלי שרק. השיר יצא לאור ב-31 באוגוסט 2022, כסינגל המוביל מתוך אלבום הבכורה שלו, "ראפרטואר". את השיר כתב שרק והפיק צוקוש, חברו לשעבר לצמד המוזיקלי "שרק וצוקוש", שהפיק גם את שאר שירי האלבום.

ב-21 בנובמבר 2022, פרסם שרק גרסת "לייב סשן" לשיר בהשתתפות הזמר גפן גרינברג. גרסה זו זכתה להצלחה ויראלית בפלטפורמת טיקטוק ובעקבותה זכה השיר למיליוני השמעות. בעקבות זאת, פרסם הזמר עומר אדם גרסת כיסוי לשיר שזכתה אף היא להצלחה.

רקע
---

בתיאור הווידאו קליפ הרשמי של השיר ביוטיוב, כתב שרק כי השיר עוסק בהתמודדותו עם התמכרות לסמים ולאלכוהול, ועל "הבריחה מהמציאות ומכאבי הלב על ידי השימוש בהם".

גרסתו של עומר אדם
-----------------

ב-24 באוגוסט 2023, כשנה לאחר צאת השיר המקורי, פרסם הזמר הישראלי עומר אדם גרסת כיסוי לשיר. גרסה זו פורסמה לאחר שסרטון של אדם מבצע את השיר באירוע ביחד עם מבצעו המקורי שרק זכה לוויראליות ברשתות החברתיות. בעקבות זאת, החליט אדם להקליט את השיר ולהוציאו לאור.

### קבלה ביקורתית

דור מאיר מועלם ממאקו טען כי אדם "עושה מעולה" את השיר, אם כי "לא הכל מהודק" בגרסה זו של השיר ומתח ביקורת על כך שאדם ביצע את קטעי הראפ של שרק בשיר, "במקום לתת לשרק את הכבוד שמגיע לו על כתיבת השיר". בביקורת חיובית בוואלה! NEWS סומן השיר כ"מועמד לטופ 10 בקריירה" של אדם, שם נכתב כי בשיר אדם מביא לידי ביטוי את "היכולת הווקאלית הנהדרת שהפכה לסימן ההיכר שלו, ואת התבלין העומר אדמי המיוחד בשירה, שגורם למאזין להזדהות עם המצב המנטלי שלו ולהיזכר בעצמו ברגעים של אכילת סטלה".

### מיקומי שיא

| 
‏‏‏  **מצעדים ודירוגים (2023)** |
| --- |
| מדינה | מצעד | מיקום שיא |
|  ישראל | מדיה פורסט ישראל | – |
| היטליסט | 7 |
| העשירייה | 7 |

הערות שוליים
------------

1. ↑   שרק - סטלות // ShrekDiMC - Satlot, סרטון בערוץ "סלים בודהה", באתר יוטיוב (אורך: 03:05)
2. ↑  קיץ ברבנר, ‏"מעשן ת׳מאדאפקינג עשב": עומר אדם פותח הכל בשיר "סטלות", באתר מעריב אונליין, 24 באוגוסט 2023
3. ↑  דור מאיר מועלם, ‏עומר אדם עושה מעולה את "סטלות", וזו בדיוק הבעיה שלו, באתר ‏מאקו‏, 31 באוגוסט 2023
4. ↑  אסף נבו‏, כבר קברתם את עומר אדם? אחרי דקה ועשרים הוא מזכיר שוב כמה הוא מרגש, באתר וואלה!‏, 29 באוגוסט 2023
5. ↑  המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏26 בספטמבר 2023
6. ↑  כאן גימל, אושר כהן עדיין בפסגה ועומר אדם עם שני שירים חדשים במצעד!  
ומה יקרה בשבוע הבא? הצביעו עכשיו לעשירייה והכריעו 🗳, באתר אינסטגרם, ‏28 בספטמבר 2023
"**Mecbur**" (בעברית: "**כָּפוּי**") הוא שיר שהוקלט על ידי הזמרת-יוצרת הטורקייה איילה צ'ליק. הוא יצא לאור ב-11 במאי 2020, בהוצאת חברת התקליטים סוני מיוזיק אנטרטיינמנט כסינגל מתוך אלבום האולפן הרביעי שלה *Daha Bi' Aşık* (2019). על מנת לעזור בקידום שלו, הוציאה צ'ליק וידאו קליפ נלווה עבור השיר.

השיר הגיע למקום התשיעי בטורקיה טופ 20.

רקע וכתיבה
----------

השיר נכתב במקור על ידי אסף מונויר, אך איילה צ'ליק כתבה אותו בעצמה בשפה הטורקית. הוא הולחן על ידי ז'אן מארי ריאצ'י והופק על ידי אוקיי בריש. השיר כשמו ("כפוי/ה"), יצא לאור כסינגל במהלך מגפת הקורונה, עקב הסגר שפקד את כל העולם, מה שגרם לצ'ליק להרגיש כפויה וכבולה לבית שלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.1 מיליון השמעות.

וידאו קליפ
----------

הווידאו קליפ הנלווה של "Mecbur" הועלה לערוץ היוטיוב של איילה צ'ליק ב-11 במאי 2020, ביום צאתו כסינגל. לאורכו, ניתן לראות את צ'ליק כשהיא יושבת במרפסת ביתה, תוך שהיא שרה את השיר. כמו כן, ניתן לראות שלל אנשים שונים בטורקיה, כשהם "כפויים" לביתם גם כן ואינם יכולים לתת ממנו בעקבות ההסגר שנגרם כתוצאה ממגפת הקורונה.

נכון לאוגוסט 2023 עומד מונה הצפיות של הקליפ על למעלה מ-15 מיליון צפיות.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 9 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 במאי 2020 | סטרימינג • הורדה דיגיטלית | סוני |  |

קישורים חיצוניים
----------------

* סרטון השיר "Mecbur" באתר יוטיוב

הערות שוליים
------------

1. 1 2 3 4 5 6 7 8 9 10  Ayla Çelik - Mecbur
2. ↑  , Twitter
3. ↑  *Mecbur*, נבדק ב-2020-10-03
"**פתגם סיני**" הוא שיר שהוקלט על ידי הזמרת הישראלית אתי ביטון, מתוך אלבום הבכורה שלה, פתגם סיני. השיר יצא לאור ב-15 בדצמבר 2010, על ידי חברת התקליטים הליקון מיוזיק, כסינגל הבכורה של ביטון וכסינגל הראשון מתוך האלבום. עטיפתו של הסינגל עוצבה בהשראת עטיפתו של האלבום.

השיר הגיע למקום הראשון במדיה פורסט והיה לאחד מהשירים המצליחים ביותר בישראל בין השנים 2010–2011.

רקע וכתיבה
----------

השיר נכתב על ידי יוסי גיספן והופק על ידי תמיר קליסקי ואהרון קמיגארוב. הרמיקס הרשמי של "פתגם סיני" יצא לאור ב-13 בינואר 2011, כמה שבועות לאחר צאת הגרסה המקורית. הרמיקס זכה להצלחה נאה ביוטיוב כאשר הצליח לצבור למעלה מ-160,000 אלף צפיות מבלי שיצא לו וידאו קליפ נלווה.

בכתבה שפורסמה במאקו ב-22 בדצמבר 2010, סקרו את "פתגם סיני" כמו גם את "בוקר" של שיר לוי.

הצלחה מסחרית
------------

"פתגם סיני" הפך ללהיט בישראל כאשר הגיע למקום הראשון במדיה פורסט כבר כשיצא; הוא שהה בפסגת המצעד במשך שבועיים רצופים. ב-23 בדצמבר 2010, הוצג השיר ב"פינה לשיפוטכם" של רשת ג', כשבשבוע שלאחר מכן דורג ישירות במקום ה-15. הוא שהה במצעד במשך שבעה שבועות והגיע בשיאו למקום השביעי.

השיר דורג ברשימת 50 השירים המושמעים ביותר בשנת 2011 והושמע רבות במצעדים ברשתות הרדיו ובשטח במשך שבועות.

וידאו קליפ
----------

הווידאו קליפ הרשמי של השיר פורסם ב-26 בדצמבר 2010, אחד עשר ימים לאחר צאתו כסינגל. הוא בוים על ידי במאית הווידאו קליפים שיר שחר וצולם בנמל יפו. לאורכו של הקליפ ניתן לראות את אתי ביטון שרה את השיר, כשמסביבה נמצאים נגנים שונים המלווים את שירתה. בין היתר, ניתן לראות סצנות של רקדניות עם מניפות. מאוחר יותר, ביצעה את "פתגם סיני" בתוכנית "גל ומרגול" של גל אוחובסקי ומרגלית צנעני.

ב-30 בדצמבר 2010, פורסמו קטעי מאחורי הקלעים הרשמיים של "פתגם סיני".

מיקומי שיא
----------

| 
‏‏‏  **מצעדים ודירוגים (2010–2011)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 1 |
| רדיו אמצע הדרך | 3 |
| רשת ג' | 7 |

היסטוריית יציאות לאור
---------------------

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 בדצמבר 2010 | סטרימינג • הורדה דיגיטלית | הליקון |  |

קישורים חיצוניים
----------------

* סרטון השיר "פתגם סיני" באתר יוטיוב
* לדף השיר באתר הספרייה הלאומית

הערות שוליים
------------

1. 1 2 3  *אתי ביטון פתגם סיני Eti Bitton*, נבדק ב-2021-06-23
2. ↑  סטריאו ומונו, סטריאו ומונו, אתר הדיסקוגרפיה של המוזיקה הישראלית
3. ↑  אתי ביטון - לינקיפדיה, באתר www.linktone.co.il
4. ↑  niv the tool, המצעד השבועי של מדיה פורסט, באתר mediaforest-group
5. 1 2  *אתי ביטון פתגם סיני רמיקס DJ PM*, נבדק ב-2021-06-23
6. ↑  אסף נבו, ‏מזל טוב לסינית החדשה ביפו, באתר ‏מאקו‏, 22 בדצמבר 2010
7. ↑  אסף נבו, ‏פתגם סיני עם לחן מצרי, באתר ‏מאקו‏, 15 בדצמבר 2010
8. ↑  המוביל הארצי, באתר mako
9. ↑  23.12.2010 – פזמונט, באתר pizmonet.co.il
10. ↑  30.12.2010 – פזמונט, באתר pizmonet.co.il
11. ↑  17.2.2011 – פזמונט, באתר pizmonet.co.il
12. 1 2 3  *אתי ביטון - פתגם סיני (קליפ רשמי) Eti Bitton*, נבדק ב-2021-06-23
13. ↑  *אתי ביטון - ביצוע אקוסטי לפתגם סיני אצל גל ומרגול*, נבדק ב-2021-06-23
14. ↑  *אתי ביטון פתגם סיני - מאחורי הקלעים צילומי קליפ Eti Bitton*, נבדק ב-2021-06-23
"**עד מחר**" הוא שיר שנכתב, הולחן ובוצע על-ידי הזמר הישראלי אביתר בנאי. השיר יצא לאור ב-24 במאי 2009 כסינגל השני מתוך אלבום האולפן הרביעי שלו, לילה כיום יאיר (2009). השיר זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.

השיר הגיע למקום הראשון במצעד העברי השבועי של רשת ג'.

משמעות השיר
-----------

השיר "עד מחר" מספר על אישה שיש לה מחשבות עצובות ומפחידות שממלאות את ליבה ומזיקות לה. נוסף לכך, השיר מספר על טיולים בשעת זריחה אחרי לילה בלי שינה, על הליכות מהירות בפארק הירקון שמטרתן להרפות את המתח המכאיב ועל ציפייה גדולה לחסד ולאהבה.

הרגש של אביתר בנאי מועבר דרך מנגינה מעוררת געגועים. הוא פונה לאישה כמי שמציע את האפשרויות האחרות בחייה שהן להשתחרר או לברוח, בריחה ספונטנית לאור הזריחה בלי שמישהו ירדוף אחריה. למעשה השיר מתאר את הבריחה מהדברים הפנימיים שגורמים לעייפותה, עד שתחזור חזרה לחייה הרגילים. הפזמון, שכולל שלוש מילים בלבד "בוא עד אליי", מספק פתרון רגשי, שאומר כמו שם השיר "עד מחר" אבל שוב, בצורה פחות מפורשת. מי בא אל מי? לא ברור. ככל הנראה זה בנאי שקורא לעצמו.

פרסים
-----

האלבום לילה כיום יאיר קיבל תואר של אלבום פלטינה. "עד מחר" זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.

מיקומי שיא
----------

| 
‏‏‏  **מצעדים ודירוגים (2009)** |
| --- |
| מדינה | מצעד | מיקום שיא |
|  ישראל | המצעד העברי השבועי של רשת ג' | 1 |
| המצעד הרשמי של גלגלצ | 1 |

| 
‏‏‏  **מצעדים ודירוגים (2023)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 17 |
| היטליסט | 28 |

| 
‏‏‏  **מצעדי סוף שנה (2009)** |
| --- |
| מדינה | מצעד | מיקום שיא |
|  ישראל | המצעד העברי השנתי של רשת ג' | 3 |
| המצעד הרשמי של גלגלצ | 1 |

קישורים חיצוניים
----------------

* סרטון השיר "עד מחר" באתר יוטיוב

הערות שוליים
------------

1. 1 2  עד מחר (אביתר בנאי) – פזמונט, באתר pizmonet.co.il
2. ↑  אביתר בנאי - "עד מחר", באתר וואלה!‏, 24 במאי 2009
3. 1 2  המצעד השנתי הישראלי תשס"ט, באתר גלגלצ
4. ↑  אסף נבו, ‏קליפ חדש לאביתר בנאי - "עד מחר", באתר ‏מאקו‏, 2 ביוני 2009
5. 1 2  אסף נבו, ‏אביתר בנאי בשיר חדש: "עד מחר", באתר ‏מאקו‏, 24 במאי 2009
6. ↑  אביתר בנאי, באתר פייסבוק
7. ↑  בן שלו, אביתר בנאי מקבל את החטא, באתר הארץ, 3 בספטמבר 2013
8. ↑  אסף נבו, ‏לילה כיום, יאיר כפלטינה בוהקת, באתר ‏מאקו‏, 11 בינואר 2010
**יוּרִי עֱמַנוּאִילוֹבִיץ' בּוּנִימוֹבִיץ'** (ברוסית: **Юрий Эммануилович Бунимович**; ‏13 במרץ 1919 - 14 בינואר 1944) היה יהודי סובייטי, שעוטר כגיבור ברית המועצות על תפקודו כמפקד בטייסת הפצצה וטורפדו במהלך מלחמת העולם השנייה.

ביוגרפיה
--------

נולד בעיר אורג'וניקידזה במשפחתו של עובד רכבת. התייתם מאביו בצעירותו. סיים בית הספר עם התמקצעות לרכבות מס' 1 ובהמשך עבד כצופה בשירות תחזית מזג האוויר בפיאטיגורסק. ב-1938 סיים את בית הספר לטיסה של העיר. התגייס לצי הסובייטי בשנת 1938. בשנת 1940 סיים את בית הספר לטיסה של העיר ייסק על שמו של סטלין. בינואר 1941 נשלח לצי הבלטי ושירת כטייס משנה ברגימנט טייס ההתקפי מס' 57.

הגיע לחזית עם תחילת הפלישה הגרמנית לברית המועצות. למד לטוס על מפציץ ארוך טווח ד"ב ז"ף (בהמשך קיבל שם "איל-4"). מאפריל 1942 לחם במסגרת הטייסת השלישית המעוטרת בכוכב האדום של רגימנט מוקשים וטורפדוים מס' 1 המוטס המעוטר. נהיה מפקד שלה לאחר חודשיים. ביוני 1942 הפציץ לא רק עמדות באזור אלא גם ספינות.

באוקטובר 1943 ביצע כ-98 טיסות במהלכן הטביע 6 ספינות ומספר מטוסים על הקרקע ובקרבות אוויר. נחשב לטייס עם הכי הרבה פגיעות בכוחות האויב בים הבלטי. על כך הועמד (התברר, לאחר מותו) לקבלת עיטור "גיבור ברית המועצות" ב-22 בפברואר 1944 שהוענק לו ב-22 במרץ אותה השנה.

במסגרת לימוד מעשי של הטייסים הצעירים ב-13 בינואר טס איתם לבירור מזג האוויר והתרסק בחזרתו סמוך לשדה התעופה ממנו המריא ב-14 בינואר 1944. נקבר בבית הקברות וולקוב של לנינגרד.

הערות שוליים
------------

1. ↑  מידע מבסיס הנתונים "גבורת העם" (רוסית)
2. ↑  דף על שמו באתר "גיבורי המדינה" (רוסית)
3. ↑  מידע מבסיס הנתונים "גבורת העם" (רוסית)
4. ↑  מידע מבסיס הנתונים "גבורת העם" (רוסית)
5. ↑  מידע מבסיס הנתונים "גבורת העם" (רוסית)
6. ↑  מידע מבסיס הנתונים "גבורת העם" (רוסית)
7. ↑  לפי חלק מן המקורות רוסי
**מתתיהו לונץ** (5 ביוני 1894 – 27 בספטמבר 1979) היה בנקאי ופעיל ציבור ביישוב ובישראל.

ספסל לזכרם של אסתר ומתתיהו לונץ בחיפה

קורות חיים
----------

מתתיהו לונץ נולד בירושלים לאברהם משה לונץ חוקר ארץ ישראל ודבורה (לבית עקיבא ריטבסקי).

לונץ החל לעבוד בבנק אפ"ק ביפו ב-1913 וב-1919, אחרי פטירת אביו, עבר לעבוד בסניף בירושלים. בין לבין, בזמן מלחמת העולם הראשונה גויס לצבא העות'מאני כצנזור.

לאחר מכן הועבר לצפת על מנת לשמש מנהל הסניף המקומי של הבנק לכעשר שנים. בצפת החל בפעילות ציבורית ושימש יו"ר ועד הקהילה העברית. בזמן מאורעות תרפ"ט עמד יחד עם בנקאי אחר, אליהו קלינגר, בחזית השטח היהודי על מנת לרסן את פעילות הערבים.

ב-1930 עבר לטבריה לטובת ניהול סניף אפ"ק. גם שם שימש כיו"ר ועד הקהילה וככזה תרם למיתון הסכסוכים בין הקהילה היהודית לשכניה הערבים.  

מטבריה עבר לחיפה ב-1936. היו אלו ימי העלייה החמישית והעיר התפתחה במהירות. ב-1953 "הוחזר" לירושלים, אך במהרה חזר לחיפה.

גם בחיפה שימש בתפקידים ציבוריים כגון יו"ר הוועד המקומי של קרן היסוד, חבר הקוּרָטוֹרְיוֹן (חבר נאמנים) של בית הספר הריאלי העברי, נשיא לשכת המסחר העירונית, יו"ר אגודת בית שבתי לוי, יו"ר המועדון הימי והכלכלי מיסודו של החבל הימי לישראל, נשיא סניף רוטרי, יקיר העיר חיפה. משנת 1957 החל לשמש כקונסול כבוד של דנמרק בחיפה וסמלה של דנמרק התנוסס על בית המשפחה.

תמיכתו באגודת צופי ים נענתה בקריאת סירת מפרשים "מתתיהו לונץ" על שמו.

על שמו רחוב בחיפה.

משפחתו
------

ב-1920 התחתן עם אסתר לבית משפחת ברקוף מזכרון יעקב.

אחיו הם ד"ר יעקב לונץ (ידוע בשם העט "יעקב אסיא"), שרה והסופרת חנה לונץ בולוטין. 

ילדיו הם דבורה גורי, שהייתה אלחוטנית בהגנה והמשיכה אחר כך בשירות המדינה. תרזה גויסה במלחמת העצמאות לפלמ"ח שם הייתה מזכירה פלוגתית ומאוחר יותר נישאה לרב חובל עמנואל קלמפרר ורמי לונץ, תת-אלוף בחיל הים הישראלי.

קישורים חיצוניים
----------------

* דוד תדהר (עורך), "מתתיהו לונץ", באנציקלופדיה לחלוצי הישוב ובוניו, כרך י (1959), עמ' 3485
* מ. כהן, מתתיהו לונץ – יובל שנים בבנק לאומי לישראל, הַבֹּקֶר, 18 ביולי 1963
* עמוס כרמלי, 50 שנה לעבודתו של מתתיהו לונץ בבנק לאומי לישראל, דבר, 18 ביולי 1963

לקריאה נוספת
------------

* מתתיהו לונץ, בימים ההם, **רבעון לבנקאות**, איגוד הבנקים בישראל, גיליון 24, אדר ב' תשכ"ז, מרץ 1967

הערות שוליים
------------

1. ↑  יקירי העיר חיפה באתר מועדון רוטרי חיפה
2. ↑  סיור ברחובות חיפה מבלי לקום מהכורסא (כ"ב) ב"חיפה מבלי לקום מהכורסא"
3. ↑  ברכה לבבית, הארץ, 13 ביולי 1920
4. ↑  הפלוגה התוקפת באתר הזיכרון לקרב נבי יושע

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309761105171
* ISNI: 0000 0000 6795 8281
* VIAF: 97574601
* WorldCat (עם VIAF): 97574601

 |
**הכול אנשים** היא סדרת תוכניות ישראלית ששודרה בטלוויזיה החינוכית בשנים 1997–2000, את התוכנית הגיש מודי בר-און שגם יצר את הסדרה יחד עם ענת זלצר.

מבנה התוכנית
------------

מדי פרק מגיש בר-און את קיצור תולדות חייה של אישיות מסוימת אשר השפיעה על ההיסטוריה של מדינת ישראל. האישים שהוצגו בתוכנית הם: רחל המשוררת, דוד בן-גוריון, אברהם שטרן (יאיר), הרב קוק (לו הוקדשו שני פרקים), החזון איש, שייקה אופיר, אריה שרון, נפתלי הרץ אימבר, אמיל חביבי, יצחק שדה, ברכה צפירה, חנה סנש, חייקה גרוסמן, עזריאל קרליבך, אברהם שטרן, לוי אשכול ודוד בן הרוש. במהלך התוכנית עבר בר-און במקומות מרכזיים בחייה של הדמות, וביצע ראיונות עם מומחים בתחומי הנושא בו עסק הפרק. התוכנית כללה צילומי חוץ וצילומי אולפן. 

רוב הפרקים כוללים סקירה ביוגרפית מקיפה. אך אצל אנשים מסוימים היא התמקדה במאורעות מסוימים. בפרק על בן גוריון מתמקד בהחלטות שקדמו להכרזת העצמאות, בעוד הפרק על אשכול מתמקד בתקופת ההמתנה, על קרליבך בהחלטות שהביאו להקמת מעריב, והפרק על בן הרוש מתמקד בתפקודו במהלך אירועי ואדי סאליב.

ראו גם
------

* במדינת היהודים
* תל אביב יפו (סדרה)

קישורים חיצוניים
----------------

* אתר האינטרנט הרשמי של הכל אנשים
* הכל אנשים, במיזם "אישים" לתיעוד היצירה הישראלית
* ניר קיפניס, ‏מבקש את נפשו להיות אווז, באתר גלובס, 16 ביולי 2000
* סמדר שילוני, הסלפי של הרצל: כשמודי בר-און לימד היסטוריה קצת אחרת, באתר ynet, 21 באוקטובר 2019
**על קצות האצבעות** הוא שיר של עילי בוטנר וילדי החוץ, אשר יצא בשנת 2015 כחלק מאלבום האוסף של עילי בוטנר מילים, לחן, גיטרות. השיר נכתב והולחן על ידי בוטנר, ועבר עיבוד על ידי עידו אוחיון.

תוכן השיר
---------

בוטנר אמר על השיר שהוא "נוגע בנקודות האלה בחיים של סוף, של שבר, של השלמה עם מציאות אחרת וניסיון להיאחז ברסיסים אחרונים של זיכרונות".

קליפ
----

לשיר קליפ שהוכן בבימוי ניב עשת כהן ועוסק במשולש אהבה בניו יורק. בוטנר אמר על הקליפ: "את הקליפ לשיר יצר חברי הטוב, הבמאי המוכשר ניב עשת כהן, שהאיר בעבודתו מקומות נוספים שהשיר נוגע בהם ושלא יכולתי לומר בעצמי".

ביקורות
-------

באתר מעריב ציין שי להב את השיר במסגרת שירים של בוטנר שמשתמשים בסאונד "אייטיזי" וגיטרות חשמליות, במה שהתייחס אליו להב כ"ניסיון מבורך ומוצלח להרחיב את גבולות הז'אנר".

באתר פרוגי כתבו על השיר:

> 
> בשיר המצויין, ניתן לשמוע סולו מעולה של חברת ההרכב אדר גולד אשר שרה על רגעים של זכרונות וניסיון לתפוס רגעים אחרונים. כמובן שגם את השיר הזה, כמו כל שירי ההרכב, כתב והלחין בוטנר בעצמו. אין ספק שההרכב הזה מצליח להפתיע עם שיר מצויין כל פעם מחדש!
> 
> 
> 
>

מצעדים
------

| 
‏‏‏  **מצעדים שבועיים (2015)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 5 |
| רשת ג' | 1 |
| המצעד הרשמי של גלגלצ | 2 |

| 
‏‏‏  **מצעדי סוף שנה (ה'תשע"ה)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 25 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2  על קצות האצבעות, באתר "פזמונט"
2. 1 2  גבר, אישה והעיר הגדולה: קליפ חדש לעילי בוטנר וילדי החוץ, באתר ynet, 17 ביוני 2015
3. ↑  שי להב, ‏היכן התרבות: עילי בוטנר לא מפתיע ושוב מספק את הסחורה, באתר מעריב אונליין, 27 במרץ 2015
4. ↑  מתן מיכלין, עומדים על קצות האצבעות: עילי בוטנר וילדי החוץ, באתר פרוגי, 18 ביוני 2015
5. ↑  היה במקום זה לשבועיים: ב6.8.15 וב20.08.15. המידע מתוך ארכיון המצעדים באתר גלגלצ
מאור הוא יוצר נאגטסים להמציא אותם והוא אוהב נאגטסים

היסטוריה
--------

המושב הוקם באמצע שנת 1953 במסגרת תנועת "מן העיר אל הכפר" בשם "ארבע ארצות" או "ועד ארבע ארצות", על ידי פועלים מנמל חיפה, רובם עולים מרומניה ופולין. במהרה נקבע למושב השם "מאור". המושב סבל מקשיים מרובים ועל אלו נוסף הקושי של מושב המזוהה עם מפא"י להתמודד עם סביבה בה היישובים מסביב היו מזוהים כולם עם מפ"ם. בשל סיבות אלה נעזב היישוב לאחר מספר שנים.

המושב יושב מחדש בשנת 1957 על ידי עולים מתימן.

מושב מאור הוקם כמושב חקלאי הכולל כ-80 משקים כאשר לכל נחלה כ-21 דונם לשימוש חקלאי, מתוכן כ-10 דונם צמודים לבית המגורים (חלקה א') וכ-200 דונם קרקעות חקלאיות משותפות. בשנות החמישים והשישים התבססה החקלאות בעיקר על ירקות; בשנות השבעים עם כניסת תוצרת חקלאית מ"השטחים" החל מעבר למטעים (בעיקר אבוקדו).

בסוף שנות השבעים ובשנות השמונים החל מעבר לתחום חממות הפרחים. אולם בעקבות המשבר בחקלאות החלה נטישה של העיבוד החקלאי ונותרו רק מספר מצומצם של חקלאים במושב.

המושב נמצא ליד כביש 6 וכביש 9. מחלף הגישה לשני הכבישים נמצא בסמוך למושב, ולכן זכה המושב לתנופת פיתוח.

בתחילת שנות התשעים אושרה תוכנית המתאר מ.193 א' (במ) שהוכנה על ידי משרד הבינוי והשיכון, ועל פיה הופשרו כ-200 דונם לטובת הרחבת היישוב, מספר החלקות בתוכנית הוא 325. ה"הרחבה" מבוצעת בשני שלבים. שלב א' (בו שווקו 99 מגרשים של 500 מ"ר לבניה עצמית של יחידה אחת צמודת קרקע) הסתיים וכיום נמצא שלב ב' בו משווקים 266 יח"ד צמודי קרקע בתהליך שיווק ובנייה.

בה'תשע"ט מונה הרב משה עמיאל לרב המושב.

קישורים חיצוניים
----------------

ויקישיתוף מדיה וקבצים בנושא **מאור** בוויקישיתוף
* 

* אתר האינטרנט הרשמי של מאור

הערות שוליים
------------

1. ↑  ישראל שיוו, שם המושב מאור אך צלליו מרובים, דבר, 11 בנובמבר 1955

מבט מדרום-מזרח על המושב

מבט מדרום-מזרח על המושב

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  יישובי מועצה אזורית מנשה (מחוז חיפה) |
| --- |
| קיבוצים | ברקאי • גן שמואל • כפר גליקסון • להבות חביבה • מגל • מענית • מצר • משמרות • עין שמר • רגבים |
| מושבים | גן השומרון • כפר פינס • מאור • מי עמי • עין עירון • שדה יצחק • תלמי אלעזר |
| יישובים קהילתיים | מצפה אילן • קציר |
| כפרים ערביים | מייסר • אום אל-קוטוף • אל-עריאן |
| מוסדות | אלוני יצחק • סמינר גבעת חביבה • המרכז לבריאות הנפש שער מנשה |
| 
מפת יישובי המועצה האזורית
מפהמפת היישובים של מועצה אזורית מנשהבאדום - מאורבירוק - מיקום בניין המועצה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588264505171

 |
"**פרפרים**" הוא סינגל שהוקלט על-ידי הזמר הישראלי בניה ברבי. השיר יצא לאור ב-1 באוגוסט 2023, במסגרת החלק השני מתוך ארבעת חלקי אלבומו הרביעי.

רקע וכתיבה
----------

את השיר כתבו ברבי וצליל קליפי, שגם הלחינו אותו לצידו של ליאור אברמוב. השיר הופק מוזיקלית על-ידי אברמוב וזוהר ברק, והיה לסינגל הראשון ששחרר ברבי מתוך החלק השני של אלבום האולפן הרביעי שלו.

עם צאתו, התקבל השיר בחיבוק מצד הקהל והמבקרים שהדגישו את יכולתו הייחודית של ברבי להגיש סיפור לא פשוט במעטפת הפקה קצבית ובועטת, תוך שמירה על אותנטיות ואמת.

כמו כן, השיר הושמע רבות ברדיו, והיה בשיאו לשיר ה-6 המושמע ביותר במצעד השבועי של מדיה פורסט.

וידאו קליפ
----------

הווידאו קליפ המלא שיצא עבור השיר בוים על-ידי ענבר דמרי והועלה לערוץ היוטיוב של בניה ברבי ב-1 באוגוסט 2023. בקליפ ניתן לראות את ברבי ואת זוגתו במסעות, ריקודים וטיולים ברחבי הארץ.

נכון לאוקטובר 2023 עומד מונה הצפיות של הקליפ על כ-900,000 צפיות.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 6 |

קישורים חיצוניים
----------------

* סרטון השיר "פרפרים" באתר יוטיוב

הערות שוליים
------------

1. ↑  אריאל פייגלין, חלק שני מתוך ארבעה: בניה ברבי משחרר טעימה מתוך אלבום החדש, באתר ערוץ 7, ‏01-08-2023
2. ↑  בניה ברבי פרפרים - יוסמיוסיק, באתר yosmusic.com, ‏2023-08-02
3. ↑  *בניה ברבי - פרפרים*, נבדק ב-2023-10-05
**צלצולי פעמונים** הוא פזמון שכתבו יאיר מדינה (אביו של אריאל שיצא לטיול לעזה) ואהובה עוזרי והלחינה וביצעה עוזרי. השיר יצא לאור בשנת 1999.

רקע
---

השיר נכלל באלבום הנושא את אותו שם. זמן קצר לאחר הוצאתו גילתה אהובה עוזרי כי היא חולה בסרטן שפגע במיתרי קולה.

השיר הוא שיר געגוע לאהוב מן העבר.

מיקומי שיא
----------

### מצעדים שבועיים

* עם מותה של עוזרי ב־13 בדצמבר 2016 זכה השיר להשמעות רדיו רבות, והגיע למקום השני במצעד ההשמעות הישראלי השבועי של מדיה פורסט.

| 
‏‏‏  **מצעדים שבועיים (2016)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 2 |

גרסאות כיסוי
------------

גרסת הכיסוי של איה כורם הופיעה באלבומה "לאלף את הסוסים" בשנת 2011.
בשנת 2011, כחלק מפרויקט "2 צדדים למטבע", בו ביצעו אמנים, שירים מסגנון אחר מהסגנון הקבוע שלהם, ביצעה להקת "התבלינים" את השיר.

השיר זכה לגרסאות כיסוי נוספות של יואב יצחק,שחקני "זהו זה" בעונות האיחוד בשנת 2020 (מוני מושונוב, שלמה בראבא, דובל'ה גליקמן, אבי קושניר וגידי גוב). גם דקלון וסגיב כהן ביצעו גרסת כיסוי מלווים בעוזרי המנגנת בבולבול טרנג. ניתן לראות שגם הראל מויאל ביצע גרסת כיסוי לשיר זה בעיקר במסגרת הופעותיו.

בשנת 2023 ביצע יאיר מדינה, שותפה של עוזרי לכתיבת השיר המקורי, גרסת כיסוי בו השתתפו אומנים רבים ומפורסמים, ביניהם להקת המאכזבים ואייל גולן. גרסה זו של השיר הייתה לסינגל הראשון שהוציאו המאכזבים מאז הוצאת "שה לעולה" שהביא אותם לקדמת התודעה הבינלאומית.

קישורים חיצוניים
----------------

* אהובה עוזרי - צלצולי פעמונים, סרטון באתר יוטיוב (אורך: 5:02)
* מילות השיר "צלצולי פעמונים", באתר שירונט
* לדף השיר באתר הספרייה הלאומית

הערות שוליים
------------

1. ↑  ynet, נפרדים: השירים הגדולים של אהובה עוזרי, באתר ynet, 13 בדצמבר 2016
2. ↑  אורי הייטנר, פינתי השבועית ברדיו: צלצולי פעמונים, באתר של אורי הייטנר, 20 בדצמבר 2016
3. ↑  המקום השני במצעד ההשמעות הישראלי השבועי של "מדיה פורסט" (יש לבחור "שירים מובילים – רדיו – ישראלי", שנה: 2016, **שבוע 50**: 11 בדצמבר 2016 – 17 בדצמבר 2016), באתר מדיה פורסט, 17 בדצמבר 2016, בדיקה אחרונה ב־13 באוקטובר 2022
4. ↑  הכי אהובה: 10 הדברים שלא ידעתם על אהובה עוזרי, באתר סרוגים, 13 בדצמבר 2016
"**שִׁבְעָה באוקטובר**" הוא סינגל של הראפר הישראלי איזי. השיר יצא לאור ב-11 באוקטובר 2023. השיר נכתב ויצא בצל ביטויי מלחמת חרבות ברזל במוזיקה.

רקע וכתיבה
----------

השיר נכתב והולחן על ידי איזי והופק על ידי יוסי "ג'וזף" כהן.

על כתיבת השיר סיפר איזי:

> 
> המוזיקה תמיד נמצאת שם בשבילי ברגעים הכי קשים ומהכאב העמוק נכתב השיר 'שבעה באוקטובר'. השיר שתמיד יזכיר לי את היום הכי שחור שידעה המדינה שלנו.
> 
> 
> 
> — הראפר איזי בשיר חדש על המלחמה: כשעם מאוחד - כלום לא יכול עליו, באתר כאן 11, ‏18 באוקטובר 2023
> 

השיר מספר על מה שקרה בישראל במהלך הימים הראשונים של המלחמה, ועל הדברים שהעם שלנו עבר, ועל כך שנעבור גם את זה. הוא אומר בשיר שאסור להרים ידיים, אלא להילחם בכל הכוח.

וידאו קליפ ועטיפה
-----------------

העיצוב הגרפי של הקליפ והעטיפה עוצבו על ידי avoxvision, חברת עיצוב גרפי, שכבר עיצבה לאיזי בעבר כמה קליפים.

על העטיפה ניתן לראות מגן דוד, ששתי צלעות של אחד מהמשולשים שלו הן בצבע אדום, בכדי לדמות את הדם של האזרחים ואנשי כוחות הביטחון. הצלעות האדומות מרכיבות את המספר 7, המציין את יום ה-7 באוקטובר.

מיקומי שיא
----------

| 
‏‏‏  **מצעדים ודירוגים (2023)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 13 |
| היטליסט | 39 |

קישורים חיצוניים
----------------

* סרטון השיר "שבעה באוקטובר" באתר יוטיוב
* השיר שִׁבְעָה באוקטובר, בשירות הזרמת המוזיקה "ספוטיפיי"
* מילות השיר "שִׁבְעָה באוקטובר", באתר שירונט

| איזי |
| --- |
| אלבומי אולפן | תעשו לי מקום • לא לילדים • אין בעד מה • אייקון |
| סינגלים | 

|  |  |
| --- | --- |
| תעשו לי מקום | "כלבויניקית" • "כולי בהיי" • "מה שעושה לך טוב" • "חיים רק פעם אחת" • "לא נורמלי" • "כשהעולם יעצור" • "כמו כישוף" • "מדביק אותי לקיר" |
| לא לילדים | "בין הבודדים" • "אחרית הימים" • "סימן שאלה" • "מרוב הביקורות" • "כל החבר'ה" • "לא הכל מן אללה" |
| אין בעד מה | "פול גז" • "עוד אחת" |
| אייקון | "גושפנקא" |
| סינגלים אחרים | "שבעה באוקטובר" • "חורף 23" |
| שיתופי פעולה | "מפחד עלייך" • "התעוררתי עם נמר" |

 |
"**Dark Hearts**" (בעברית: "**לְבָבוֹת אֲפֵלִים**") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, *Dark Hearts* (2020). השיר יצא לאור ב-14 באוגוסט 2020, בהוצאת חברת התקליטים אנני מלודי רקורדס, כסינגל השלישי מתוך האלבום וכשיר הנושא מתוכו.

כאשר "Dark Hearts" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-*Stereogum* (אנ').

רקע וכתיבה
----------

השיר נכתב על ידי אנני וסטפן סטורם והופק על ידי סטורם גם כן. בהשראת סוגת האלקטרו הצרפתית, "Dark Hearts" הוא הסינגל השלישי – ושיר הנושא – מתוך האלבום. השירה של אנני משולבת עם ריף סינת'י דומיננטי; הוא תואר כ"בעל סנטימנטים אפלים בגוונים החלומיים ביותר, חתימה אופיינית לאלבום החדש שלה שייצא ב-16 באוקטובר".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות.

ביקורת
------

"Dark Hearts" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם *Stereogum* סיפרה אנני כי:

> 
> זוהי חקירה של יחסי משפחה [...] והשאלה המתמשכת של תורשה וסביבה. אם אתה תמיד מסיים במעשים שמובילים לצרות [...] האם זה קשור למשפחה שלך ולעבר, או שזה פשוט כיוון שאתה תמיד עושה בחירות דפוקות [...] לא משנה מה, יש לו את הצליל הנכון
> 
> 
> 
> — אנני בריאיון ל-*Stereogum*
> 

גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.

וידאו קליפ
----------

האודיו הרשמי של השיר פורסם ב-14 באוגוסט 2020, בסמוך לצאתו כסינגל. ארבעה ימים קודם לכן, פורסם קדימון רשמי שלו.

מיקומי שיא
----------

| 
‏‏‏  **מצעדים ודירוגים (2020)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | – |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 באוגוסט 2020 | הזרמת מוזיקה • הורדה דיגיטלית | אנני מלודי |  |

קישורים חיצוניים
----------------

* סרטון השיר "Dark Hearts" באתר יוטיוב

הערות שוליים
------------

1. 1 2 3 4 5 6  *Annie – Dark Hearts*, נבדק ב-2023-09-02
2. 1 2  Condé Nast, Annie: Dark Hearts, Pitchfork (באנגלית אמריקאית)
3. ↑  Annie – "Dark Hearts", Stereogum, ‏2020-08-15 (באנגלית)
4. ↑  *Dark Hearts*, 2020-10-16, נבדק ב-2023-09-02
5. ↑  Annie – "Dark Hearts", Stereogum, ‏2020-08-15 (באנגלית)
6. ↑  Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית)
7. ↑  *Dark Hearts (Official audio)*, נבדק ב-2023-09-02
8. ↑  *"Dark Hearts" - the single - out on aug 14th*, נבדק ב-2023-09-02
**ג'סיקה סלואן** (באנגלית: **Jessica Sloan**; נולדה ב-2 בנובמבר 1982) היא שחיינית קנדית. סלואן התחרתה במשחקים הפאראלימפיים בעבור המשלחת הקנדית פעם אחת בלבד, וזכתה בשש מדליות זהב פאראלימפיות.

קריירה
------

במשחקים הפאראלימפיים סידני (2000) השתתפה סלואן במשחקים הפאראלימפיים בפעם היחידה בקריירה, וזכתה בשש מדליות זהב. במשחה ל-50 מטר חופשי (קטגוריה S10) היא קבעה שיא עולם של 28.52 שניות במקצה המוקדם, אותו שיפרה במקצה הגמר וזכתה במדליית הזהב עם תוצאה של 28.44 שניות. במקצה ל-100 מטר פרפר קבעה במקצה המוקדם שיא פאראלימפי של 1:18.35 דקות, ובמקצה הגמר שיפרה אותו והעמידה שיא עולם חדש של 1:16.93 דקות, ובמקצה ל-100 מטר חופשי שוב קבעה שיא עולם במקצה המוקדם, עם 1:02.84 דקות, אותו שיפרה במקצה הגמר כשעצרה את השעון על 1:01.67 דקות.

במשחה ל-200 מטר מעורב אישי זכתה סלואן במדליית זהב נוספת כשקבעה שיא עולם של 2:33.64 דקות, לפני ג'מה דשווד האוסטרלית שזכתה במדליית הכסף עם 2:41.39 דקות, והגרמנייה קלאודיה הנגסט עם 2:43.02 דקות. במקצה השליחות ל-4X100 חופשי שברה שיא עולם לצידן של סטפני דיקסון, דניאל קמפו ואנדראה קול כשקבעו 4:38.01 דקות, ובמשחה הקבוצתי ל-4X100 מעורב, לצידן של דיקסון, אליזבת ווקר ודרדה בייגר סייעה לנבחרתה לקבוע שיא עולם נוסף של 5:07.56 דקות.

סלואן השתתפה במשחקים גם במשחה ל-100 מטר בסגנון גב, בו סיימה אחרונה במקצה הגמר עם תוצאה של 1:19.06 דקות, ובמקצה ל-400 מטרים בסגנון חופשי בו סיימה במקום הרביעי עם תוצאה של 4:54.00 דקות.

קישורים חיצוניים
----------------

* ג'סיקה סלואן, באתר SwimSwam

הערות שוליים
------------

1. ↑  Sydney 2000 Paralympic Games Swimming Women's 50 m Freestyle S10
2. ↑  Sydney 2000 Paralympic Games Swimming Women's 100 m Breaststroke SB9
3. ↑  Sydney 2000 Paralympic Games Swimming Women's 100 m Freestyle S10
4. ↑  Sydney 2000 Paralympic Games Swimming Women's 200 m Medley SM10
5. ↑  Sydney 2000 Paralympic Games Swimming Women's 4x100 m Freestyle 34 pts
6. ↑  Sydney 2000 Paralympic Games Swimming Women's 4x100 m Medley 34 pts
7. ↑  Sydney 2000 Paralympic Games Swimming Women's 100 m Backstroke S10
8. ↑  2000 Paralympic Games Swimming Women's 400 m Freestyle S10
**שלמה פפנהיים** (י"ד באייר ה'תרפ"ו - ד באייר ה'תשע"ז) (28 באפריל 1926 – 30 באפריל 2017) היה סגן יו"ר הנהלת העדה החרדית בירושלים ועסקן ירושלמי. הקים את בית היתומות "בית לפליטות" ואת בית החלמה ליולדות - טלז סטון בטלז סטון.

ביוגרפיה
--------

נולד במינכן שבגרמניה לרב גבריאל חיים צבי ולחנה. גדל בעיר הלברשטאדט, ולאחר ליל הבדולח נמלט ביחד עם אחיו ללונדון שבאנגליה. כשנה לאחר מכן עלה לארץ ישראל והתחנך בישיבת תורה ויראה בשכונת מאה שערים בירושלים וכן בישיבת דושינסקיא. באותם ימים החל גם להתקרב לחצרו של הרב אהרן ראטה, מייסדה של שושלת שומרי אמונים - תולדות אהרן, וכן לחתנו הרב אברהם יצחק קאהן. בנוסף היה מקורב גם לרב יצחק זאב הלוי סולובייצ'יק ולאדמו"רים מסקווירא ומסאטמאר.

נישא לבלומא בת הרב יעקב אליעזר שטיין שנספה בשואה. לאחר נישואיו עבד בחנות ספרים ובמקביל סייע בהקמת מוסדות חסידות תולדות אהרן ונחשב לעסקן בולט בחסידות ובעדה החרדית.

דגם של בית החלמה ליולדות, טלז סטון (קריית יערים), 1984
בעצת רבו, האדמו"ר מתולדות אהרן, הקים בשכונת מאה שערים את בית היתומות "בית לפליטות". בהמשך הקים עם הרב נפתלי רוזנפלד בית החלמה ליולדות בקריית יערים. בנוסף היה ממקימי ומייסדי בתי החינוך לבנות של בני היישוב הישן "בנות ירושלים" ו"חינוך ירושלים".

במשך למעלה מ-60 שנה כיהן כסגן יו"ר וחבר הנהלת העדה החרדית, וכן היה ממייסדי ומקימי ועד הכשרות של הבד"ץ.
למרות השקפותיו והשתייכותו לעדה החרדית, דגל בדו קיום ובגישור על פערים. בנוסף, הוא קרא להפסיק לרכוש שטריימל מן החי, ולעבור לשטריימל סינתטי וקבע: "צריכים להפסיק עם המנהג הזה של פגיעה בחיות, יש כאן חילול השם".

נפטר בד' באייר ה'תשע"ז בגיל 91 ונטמן בהר המנוחות בירושלים.

ילדיו
-----

* הרב יעקב אליעזר, ראש כולל להוראה של כולל שומרי החומות, בנו הוא העסקן שמואל חיים פפנהיים.
* הרב גבריאל חיים צבי, יו"ר ועד הכשרות של בד"ץ העדה החרדית וממלא מקום אביו בהנהלת בית לפליטות ובית ההחלמה בטלז סטון.
* הרב אברהם, מנהל רשת שיעורי תורה.
* חתנו הרב יעקב מנדל יורוביץ, חבר בד"ץ העדה החרדית ומרבני חסידות תולדות אהרן.
* חתנו הרב מרדכי סימון, מרבני כולל שומרי החומות.
* חתנו הרב יוסף צבי הלוי שישא, ראש ישיבת הרמ"א ומחבר ספר "זיכרון מטמוניות".

הערות שוליים
------------

1. ↑  Avihay Bitton, חוקר והוגה דעות יהודי מקורי שאהב קולנוע, באתר www.mazav.co.il
2. ↑  אברהם הלוי, עסקני העדה למפכ"ל: "גם אנחנו מתנ.. באתר כיכר השבת, ‏2009-09-16
3. ↑  ריקי רט, ‏יו"ר גשר היוצא משוכנע שקצת סבלנות תוביל לחיבורים, בעיתון מקור ראשון, 4 ביוני 2019
4. ↑  קובי רוזן, הרב שלמה פפנהיים נגד שטריימל מן .. באתר כיכר השבת, ‏2013-08-21
5. ↑  הרבנים למען זכויות בעלי חיים, באתר www.israelhayom.co.il

קישורים חיצוניים
----------------

ויקישיתוף מדיה וקבצים בנושא **שלמה פפנהיים** בוויקישיתוף
* מראות חייו של הרב שלמה פפנהיים זצ"ל - באתר בחדרי חרדים.
* ריאיון עם הרב פפנהיים זצ"ל - באתר כיכר השבת.
* ברוך דיין האמת הרב שלמה פפנהיים זצ"ל - באתר JDN.
**שמיים בוערים** הוא סינגל של הצמד גיא ויהל אשר יצא כחלק מאלבום הנושא את אותו שם בשנת 2014. השיר נכתב, הולחן ועובד על ידי הצמד.

תוכן השיר
---------

לפי גיא ויהל, במילים "יש את הילדים האבודים והחלומות שלפעמים הולכים ונעלמים לכולנו".

קליפ
----

לשיר קליפ שבוים על ידי עמית עיני וצולם בבית קולנוע נטוש כרכור שנהרס שבוע לאחר מכן. בהתאמה למילות השיר, הוחלט שהקליפ יכלול "ילד או שניים בקליפ ועוד איזה אלמנט 'על טבעי' חלומי שלא ידענו בדיוק איך ומה".

עוד הוסיפו גיא ויהל על הקליפ ל-ynet כי הם "מרגישים שזה הקליפ הכי מושקע שעשינו עד היום ומקווים שהשיר יגיע לכמה שיותר אוזניים".

ביקורת
------

בביקורת על האלבום אליו שייך שיר זה כתב יוסי חרסונסקי על השיר:

> 
> זה ההיילייט של האלבום. המלודרמה מתבססת על מחשבות החזקות מן החיים עצמם, חלומות מנופצים על רקע מלחמה, כשילדים חסרי בית מייצגים את הקורבנות של אירועים אלימים בעולם. התמונה החזקה שעולה מן השיר היא התמונה המייאשת, שיוצרת האלימות, כאשר ילדים – אין להם לאן לחזור.
> המוזיקה האקוסטית חוברת חזק לנרטיב ומעצימה אותו. צליל אקוסטי מכין הקרקע לשירת הרגש של גיא ויהל הבית שמתחיל ב"מהגגות אפשר היה לראות" הוא ניואנס מוזיקלי שמעניק לשיר מעבר מלודי יפהפה. העיבוד תורם להתפתחות המסעירה של השיר, כששירתם של השניים מעצימה את הטקסט. משהו כאן בוער באמת.
> 
> 
> 
>

מצעדים
------

### מצעדים שבועיים

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 1 |
| אחד אחד | 3 |

### מצעדים שנתיים

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 11 |
| גלגלצ | 30 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2  שמיים בוערים, מתוך פזמונט
2. 1 2  צפו: גיא, יהל וילדים מתעופפים בקליפ חדש, באתר ynet, 26 באוקטובר 2014
3. ↑  שמים בוערים, גיא ויהל. מתוך האתר של יוסי חרסונסקי
4. ↑  המצעד השבועי 25.12.2014, מתוך אתר גלגלצ
5. ↑  המצעד השבועי 08.01.2015, מתוך אתר גלגלצ
"**Goodbye, My Love, Goodbye**" (בעברית: "**שלום, אהובתי, שלום**") הוא שיר של הזמר היווני דמיס רוסוס. השיר יצא כסינגל ב-1973.

השיר נכלל באלבומו השני של רוסוס "Forever and Ever" משנת 1973.

את השיר כתבו לאו לאנדרוס וקלאוס מונרו. המפיק המוזיקלי היה לאו לאנדרוס.

השיר הוקלט גם בשפה הספרדית בשם "Adiós, mi amor, adiós".

במצעדי הפזמונים הגיע השיר למקום הראשון בגרמניה, שווייץ, בלגיה (פלנדריה), וספרד.

רשימת רצועות
------------

**סינגל 7" פיליפס 6009 318** (1973, גרמניה, אירלנד)
**סינגל 7" RTB S 53695** ‏(1973, יוגוסלביה)

צד א' - "Goodbye, My Love, Goodbye" (3:58)
צד ב' - "Mara" (3:59)
**סינגל 7" פיליפס 6009 392** (1973, איטליה)

צד א' - "Goodbye, My Love, Goodbye" (3:56)
צד ב' - "My Friend The Wind" (3:55)
**סינגל 7" פיליפס 6009 364** (1973, הולנד)

צד א' - "Goodbye, My Love, Goodbye" (3:58)
צד ב' - "No Way Out" (3:10)
**סינגל 7" פיליפס 6009 381** (1973, צרפת, פורטוגל)

צד א' - "Goodbye, My Love, Goodbye" (3:56)
צד ב' - "Yellow Paper" (3:04)
**סינגל 7" פיליפס 60 09 400** (1973, ספרד)

צד א' - "Goodbye, My Love, Goodbye" (3:56)
צד ב' - "Lay It Down" (3:45)

מיקומי שיא
----------

| 
‏‏‏  **מצעדים ודירוגים (1973)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 2 |
|  גרמניה המערבית | GfK – טופ 100 | 1 |
|  הולנד | מצעד 40 הסינגלים ההולנדיים | - |
| מצעד 100 הסינגלים ההולנדיים | 2 |
|  נורווגיה | VG-lista | 3 |
|  ספרד | PROMUSICAE | 1 |
|  פלנדריה | אולטראטופ 50 | 1 |
|  שווייץ | המצעד השווייצרי | 1 |

| 
‏‏‏  **מצעדים ודירוגים (2015)** |
| --- |
| מדינה | מצעד | מיקום שיא |
|  צרפת | SNEP | 98 |

הערות שוליים
------------

1. 1 2 3 4 5 6  "spanishcharts.com - Demis Roussos - Goodbye, My Love, Goodbye". נבדק ב-2017-10-23.
2. ↑  "Démis Roussos\* - Forever And Ever = Eternamente (Vinyl, LP, Album) at Discogs". נבדק ב-2017-10-26.
3. 1 2 3 4  "spanishcharts.com - Demis Roussos - Goodbye, My Love, Goodbye (English)". נבדק ב-2017-10-23.
**שוק עבודה מפולח** הוא מושג שטבע הסוציולוג מייקל פיורה לתיאור מצב בו באותה מערכת כלכלית מתקיימים שני שוקי עבודה או יותר, ובכל אחד מהם קיימים תנאי העסקה ושכר שונים.

הגדרה
-----

בתאוריה הכלכלית המודרנית, ההנחה היא כי קיים שוק עבודה אחד – כל העובדים יכולים להגיע לכל המשרות. התאוריה של שוק עבודה מפולח טוענת כי בחברות קפיטליסטיות רבות זה אינו המצב, והיכולת של עובדים לתפוס מקומות עבודה תלויה, פרט לכישוריהם, גם במאפיינים נוספים, לא רלוונטיים לכאורה, כמו מוצא אתני ומגדר.

מאפיינים
--------

**שוק עבודה מפולח** מתאפיין בחלוקת שוק העבודה למספר מקטעים (סגמנטים), בדרך-כלל שניים – שוק ראשוני (או שוק ליבה) ושוק משני. מאפייני השוק הראשוני הם שכר גבוה יחסית, תנאים סוציאליים טובים וקביעות במקום העבודה, בעוד מאפייני השוק המשני הם הפוכים – עבודה זמנית בשכר נמוך וללא הטבות.

גורמים ליצירת שוק עבודה מפולח
-----------------------------

קיימים שלושה הסברים לקיומו של **שוק העבודה המפולח**, הבאים מגישות תאורטיות שונות. חוקרים רבים אינם מסתפקים בהסבר אחד ומאמצים שני הסברים או אף את שלושתם.

### הסבר מבני

במשק הקפיטליסטי קיים ניגוד מובנה בין הון לעבודה. בעוד השקעת הון במיכון היא קבועה וארוכת טווח, השקעה בכוח עבודה מאפשרת גמישות, מכיוון שניתן לפטר את העובדים שנשכרו. דרישת העובדים של תחומים שונים במשק היא שונה עקב עובדה זו: ענפים בהם הביקושים הם קבועים מעדיפים השקעה בטכנולוגיה, ולכן זקוקים לעובדים קבועים ומיומנים. לעומתם, ענפים הסובלים מעונתיות יעדיפו שלא להשקיע במיכון ולשכור עובדים משניים.

חלוקה זו יוצרת שני סוגים של שווקים – אחד המיועד לעובדים מיומנים וקבועים, והשני לעובדים חסרי זכויות. עם זאת, הכישורים הנדרשים בכל אחד מהשווקים אינם שונים בהכרח – ייתכן מצב בו שני עובדים בעלי אותם כישורים יגיעו האחד לשוק הראשוני והשני לשוק המשני.

### הסבר מעמדי

הסבר אחר לתופעת **שוק העבודה המפולח** מגיע מתאוריות נאו מרקסיסטיות ומתמקד בקונפליקט הבין-מעמדי. לפי הסבר זה, הסיבה להיווצרותו של שוק העבודה המפולח היא היותו אינטרס של המעסיקים – קיומו של שוק עבודה כזה יוצר שתי קבוצות עובדים נפרדות, שלכל אחת מהן יש אינטרסים שונים והן חסרות את המוטיבציה לשיתוף פעולה. עובדים מפוצלים שאינם מאורגנים הם עובדים שאינם יכולים להיאבק על זכויותיהם, וזהו אינטרס ברור של המעסיקים.

### מאבקים בין עובדים

ההסבר השלישי בא מרקע תאורטי נאו וובריאני ומדגיש את חשיבותן של קבוצות הסטטוס בהסבר תופעה זו. 

לפי טיעון זה, עובדים השייכים לקבוצות סטטוס הנמצאות במעמד סוציו אקונומי גבוה משתמשות בכוחן על מנת ליצור את פילוח שוק העבודה, ועל ידי כך להבטיח לחבריהן עמדה בשוק העבודה הראשוני וכך גם משרות יציבות ובעלות תנאים טובים. היתרון של תיאור זה הוא בכך שהוא מתאר היטב את ההרכב של שוקי העבודה השונים ואת ההבדלים בין הקבוצות המאכלסות אותם, שהם בדרך-כלל הבדלים אתניים או מגדרים – קבוצות סטטוס שונות.
**בֶּנֶלוּקְס** (**Benelux**) הוא איחוד כלכלי ופוליטי במערב אירופה הכולל את המדינות בלגיה, הולנד ולוקסמבורג. שם האזור נוצר מצירוף ההברות הראשונות של השם של כל מדינה (הולנד בהולנדית - Nederland, ומכאן: **ב**לגיה, **נ**דרלנד ו**לוקס**מבורג), והוא נוצר כאיחוד כלכלי שיצרו המדינות (האיחוד הכלכלי של הבנלוקס). היום משתמשים במונח באופן כללי יותר, ולא רק כשמתכוונים לאיחוד הכלכלי. המילה "בנלוקס" נטבעה כפי הנראה על ידי כתב האקונומיסט בבלגיה באוגוסט 1946.

האיחוד הכלכלי של הבנלוקס הוקם בשנת 1958, והוא פעל לקידום התנועה החופשית של עובדים, שירותים וסחורות באזור. כמו כן, הקמתו תרמה מאוחר יותר להקמת האיחוד האירופי.

שטח אזור הבנלוקס: 74,102 קמ"ר. אוכלוסייתו מונה כ-30 מיליון נפש.

היסטוריה
--------

הסכם ראשון בין הולנד, בלגיה ולוקסמבורג נחתם בשנת 1932 ונקרא הסכם אוצ'י. בהסכם זה נקבע תהליך של הורדת מכסים בין המדינות. באוקטובר 1943, במהלך מלחמת העולם השנייה, חתמו הממשלות הגולות של המדינות על הסכם לקביעת שער החליפין בין גילדן הולנדי ופרנק בלגי וקבעו מנגנוני תמיכה במטבעות במקרה הצורך. בספטמבר 1944 חתמו הממשלות הגולות על הסכם ליצירת איחוד מכסים של המדינות. ב-14 במרץ 1947 נוסף על ההסכם פרוטוקול האג וב-3 במרץ 1958 נחתם חוזה בנלוקס שקבע מעבר חופשי של עובדים, סחורות, שירותים והון בין המדינות.

ראשי המדינות ניסו גם לנהל יחסי חוץ מתואמים בנושאים שעמדו על סדר היום העולמי, כמו היחס לישראל ב-1948, ודיוני נאט"ו.

כן ניהלו חברות בנלוקס דיונים משותפים עם מדינות אחרות על הסכמי סחר ופטור מאשרות באופן משותף. במקרים מיוחדים, מורשות רשויות השיטור של כל אחת מהמדינות לעבור למדינה אחרת ללא אישורים רבים.

ראו גם
------

* ארצות השפלה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **בנלוקס** |
| ויקישיתוף תמונות ומדיה בוויקישיתוף: **בנלוקס** |

* 

* אתר האינטרנט הרשמי של בנלוקס (בהולנדית ובצרפתית)
* האיחוד הכלכלי של בנלוקס - האתר הרשמי (בהולנדית וצרפתית)
* [https://www.britannica.com/topic/Benelux-Economic-Union topic/Benelux-Economic-Union בנלוקס], באתר אנציקלופדיה בריטניקה (באנגלית)

הערות שוליים
------------

1. ↑  Going Dutch באתר האקונומיסט.
2. ↑  Bob Reinalda, Routledge History of International Organizations, page 263
3. ↑  European Union Law and Defence Integration, page 13
4. ↑  בנלוכס - מאזן של נסיון אחד, חרות, 10 בנובמבר 1950
5. ↑  הולאנד עוד אינה מוכנה להכיר במדינת ישראל, הצופה, 2 ביוני 1948  
ממשלות מערב אירופה לא יתנגדו לקבלת ישראל, מעריב, 10 בספטמבר 1948
6. ↑  ננעלה מועצת הברית הצפון אפלנטית, דבר, 29 בנובמבר 1951
7. ↑  מומ מסחרי ישראל בנלוקס, חרות, 3 בפברואר 1949
8. ↑  הסכם לביטול אשרות עם ארצות בנלוכס, מעריב, 28 בינואר 1964

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283133705171
* BNE: XX456359
* BnF: cb11938092w (data)
* GND: 4005490-1
* LCCN: sh85013135
* NARA: 10044963
* NDL: 00560588
* NKC: ge128394
* NSK: 000738252
* SUDOC: 027311058
* VIAF: 171985634
* WorldCat: viaf-171985634

 |
**ישו הירוק** (בצרפתית: **Le Christ vert**) או **גולגותא של ברטאן** הוא ציור שמן על בד שצויר בשנת 1889 על ידי הצייר הצרפתי פול גוגן בעת שהותו בפונט אוון בברטאן שבצרפת.

ציור זה, לצד היצירה "ישו הצהוב" של גוגן נחשבות יצירות מופת בתחום הסימבוליזם באמנות.

תיאור היצירה
------------

היצירה מתארת פסל של ההורדה מהצלב של ישו, על ידי שלוש הנשים בשם מרים: מרים, אם ישו, מרים המגדלית ומרים, אשת קלופס. לרגלי הפסל אישה הלבושה כאישה צרפתית מאזור ברטאן, האוחזת שה שחור. פניה ירוקים. ברקע ניתן לראות נוף האופייני לברטאן, לחוף האוקיינוס האטלנטי. 

פסלים המתארים את ההורדה מהצלב היו נפוצים באזור ברטאן. ברקע התמונה ניתן לראות גבר בלבוש אופייני לאזור בדרכו לעבודה, ואישה כפרית נוספת הלבושה שחורים. תושבי הכפרים של ברטאן נהגו לעצור ולהתפלל ליד הפסלים, וגוגן ראה בכך את אדיקותם הרבה.

הצבע הירוק מקשר בין הנשים שלרגלי הצלב לבין ישו עצמו, ומבהיר שמדובר בחלק מהפסל. תנוחה האישה הברטאנית מהווה הד לתנוחת הנשים המהוות את הפסל, ובתנוחתה נראה האישה כמתאבלת עימן. בדומה לשימוש בצבע הצהוב בציור ישו הצהוב, גם כאן קורא הצייר תיגר על האמנות הנוצרית הקלאסית, בעזרת שימוש בצבע. הצבע הירוק האינטנסיבי, אינו מקושר בדרך-כלל לנושא צליבתו של ישו והורדתו מהצלב. צבע שונה זה משפיע על כלל היצירה, והופך את הסצנה למסתורית ולא טבעית.

לקריאה נוספת
------------

* Naomi E. Maurer, *The pursuit of spiritual wisdom : the thought and art of Vincent van Gogh and Paul Gauguin*, Madison: Fairleigh Dickinson University Press, 1998

קישורים חיצוניים
----------------

ויקישיתוף מדיה וקבצים בנושא **ישו הירוק** בוויקישיתוף
* תיאור היצירה

הערות שוליים
------------

1. ↑  מורר, בעמ' 128

|  |  |
| --- | --- |
| בקרת זהויות עריכת הנתון בוויקינתונים | 
* BALaT: 20036858

 |
**שרטון דוגר** (באנגלית: **Dogger Bank**, בגרמנית: **Doggerbank**, בהולנדית: **Doggersbank**) הוא שרטון המשתרע על שטח נרחב בקרקעית הים הצפוני, כ-100 קילומטרים מחופי אנגליה. שטחו כ-17,600 קילומטרים רבועים. אורכו של השרטון 260 קילומטרים מצפון לדרום ו-95 קילומטרים ממזרח למערב. עומק המים נע בין 15 ל-36 מטרים, כעשרים מטרים פחות מהים המקיף. מקור השם הוא מן המילה ההולנדית הישנה Dogge, שפירושה ספינת דיג.

גאוגרפיה וגאולוגיה
------------------

הים הצפוני בראשית תקופת ההולוקן, לפני כ-10,000 שנה. אזור שרטון דוגר מחובר ליבשת כחצי אי.
מבחינה גאולוגית, דומה השרטון למורנה, שנוצרה בתקופת הפליסטוקן. במהלך עידן הקרח האחרון היה האזור מחובר ליבשה, או אי; בשלב מסוים היה האזור חלק מגוף יבשתי שקישר בין האי הבריטי ליבשת אירופה. לקראת סוף עידן הקרח האחרון שקע כל האזור מתחת לים הצפוני. ספינות דיג הפועלות באזור העלו כמויות גדולות של כבול, הנוצר בביצות, וכן שרידים של ממותות וקרנפים, ולעיתים גם שרידים של חפצים הקשורים לציד, מתקופת האבן הקדומה. משערים שהשרטון מהווה את החלק הגבוה של דוגרלנד.

ב-1931 נמדדה מתחת לשרטון דוגר רעידת האדמה החזקה ביותר שנמדדה אי פעם בבריטניה, בעוצמה של 6.1 בסולם ריכטר. מוקד הרעידה היה 23 קילומטרים מתחת לשרטון, והרעידה הורגשה בכל רחבי המדינות הגובלות בים הצפוני.

כזירת קרבות
-----------

אזור שרטון דוגר היה זירה לכמה קרבות ימיים. ב-5 באוגוסט 1781 התרחש בים מעל השרטון קרב בין הצי המלכותי הבריטי לצי ההולנדי. קרב זה היה חלק מהמלחמה האנגלית-הולנדית הרביעית והשיק למלחמת העצמאות של ארצות הברית, מכיוון שההולנדים תמכו במושבות המורדות. הקרב הסתיים ללא הכרעה, אך בהיבט האסטרטגי היה זה ניצחון בריטי. במלחמת העולם הראשונה, ב-24 בינואר 1915, התרחש במקום קרב שרטון דוגר בין סיירות המערכה של צי הים הפתוח הגרמני וסיירות המערכה של ה"גרנד פליט" הבריטי. הקרב הסתיים בניצחון בריטי. בספטמבר 1966 טבעה באזור צוללת גרמנית, ו-19 מלחיה וקציניה נספו באסון הימי הכבד ביותר שאירע לצי הגרמני מאז מלחמת העולם השנייה.

אזור דיג
--------

שרטון דוגר הוא אזור עשיר בדיג, במיוחד בדגי בקלה ומליח. הים שמעל השרטון זוהה כסביבה ימית שבה מתפתחת כמות גדולה של פיטופלנקטון. האזור הוצע כשמורת טבע ימית.

קישורים חיצוניים
----------------

ויקישיתוף מדיה וקבצים בנושא **שרטון דוגר** בוויקישיתוף
* [https://www.britannica.com/place/Dogger-Bank place/Dogger-Bank שרטון דוגר], באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590632805171
* GND: 4312479-3
* NKC: ge679002
* VIAF: 241592503
* WorldCat (עם VIAF): 241592503

 |
"**For Your Eyes Only**" (בעברית: "**לעינייך בלבד**") הוא סינגל מאת הזמרת הסקוטית-אמריקאית שינה איסטון, אשר שוחרר ב-19 ביוני 1981. השיר שימש כשיר הנושא של הסרט "לעינייך בלבד" ה-12 בסדרת סרטי ג'יימס בונד. השיר הגיע למקום הרביעי במצעד הבילבורד הוט 100 האמריקאי, ולמקום השמיני במצעד הסינגלים הבריטי. הוא היה מועמד לפרס אוסקר לשיר המקורי הטוב ביותר ב-1982.

כתיבה
-----

מפיקי הסרט "לעינייך בלבד" הציעו ללהקת בלונדי לכתוב את שיר הנושא של הסרט. בלונדי כתבו שיר בשם "For Your Eyes Only", אולם המפיקים לא התרשמו ממנו, והטילו על ביל קונטי ומייק לסון לכתוב שיר חדש. קונטי ולסון כתבו והלחינו את השיר, וחיפשו זמר שיבצע אותו. קונטי רצה לתת השיר לדונה סאמר או לדאסטי ספרינגפילד, אולם אולפני יונייטד ארטיסטס המליצו על שינה איסטון שבאותה תקופה זכתה לפרסום בינלאומי בזכות הלהיט "9 to 5". קונטי לא התרשם משירתה של איסטון, אולם השתכנע להעניק לה את התפקיד לאחר שפגש אותה פנים אל פנים.

המפיקים כל כך התרשמו משירתה של איסטון עד שהחליטו לשלב צילומים שלה שרה במהלך סצנת הפתיחה. איסטון היא הזמרת היחידה בתולדות ג'יימס בונד שגם הופיעה בסרט. איסטון עצמה הצהירה לימים שתהליך הצילום היה כל כך קשה עבורה, עד שבשלב מסוים נאלצו לקשור אותה לכיסא כדי שלא תזוז.

השיר הופק בידי כריסטופר נייל, המפיק המוזיקלי של איסטון. הוא שוחרר בסמיכות להקרנת הבכורה של הסרט והפך כמעט מיד ללהיט בכל רחבי העולם. הוא נחשב עד ימינו לאחד משיריה הטובים ביותר של איסטון.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 6 |
|  אוסטרליה | מצעד הסינגלים האוסטרלי | 3 |
|  אירלנד | מצעד הסינגלים האירי | 11 |
|  ארצות הברית | בילבורד הוט 100 | 4 |
|  בריטניה | מצעד הסינגלים הבריטי | 8 |
|  גרמניה | GfK – טופ 100 | 5 |
|  הולנד | מצעד 40 הסינגלים ההולנדיים | 1 |
|  יפן | יפן הוט 100 | 22 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 4 |
|  ספרד | PROMUSICAE | 11 |
|  צרפת | SNEP | 4 |
|  קנדה | קנדה הוט 100 | 5 |
|  שוודיה | סוורייטופליסטן | 3 |
|  שווייץ | המצעד השווייצרי | 1 |

קישורים חיצוניים
----------------

* 
* מידע על היצירה "For Your Eyes Only" באתר מיוזיק בריינז

הערות שוליים
------------

1. ↑  Slant Staff (4 באוקטובר 2021). "Every James Bond Theme Song Ranked". *Slant Magazine*. נבדק ב-27 בינואר 2024. Sheena Easton’s soft-rock power ballad matches the glossiness of *For Your Eyes Only*... `{{cite journal}}`:  (עזרה)
2. ↑  השיר של בלונדי יצא בסופו של דבר באלבומם The Hunter מ-1982
3. ↑  For Your Eyes Only (song) - Alchetron, the free social encyclopedia, Alchetron.com, ‏2016-01-18 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: f72f929d-b178-3464-aaac-fcee3b6c2a78

 |